text: 180 nye flygtninge til Kolding
  06 november 2015 kl. 15.50
  Det kom bag på Koldings borgmester, at der nu kommer 180 nye flygtninge til Kolding.
  De første flyttede ind fredag eftermiddag. Der er tale om asylansøgere, der senere skal ud til andre kommuner og derfor ikke bo permanent i Kolding.
  De mange nye flygtninge kommer bag på Koldings borgmester Jørn Pedersen.
  Han er klar til at samarbejde med Røde Kors, men:
  - Det er ikke i orden med 7-8 timers varsel, og at vi som kommune ikke har været inddraget tidligere. Det har jo vist sig rundt om i landet, at god og tidlig information er det bedste for naboer og det omkringliggende samfund, siger Jørn Pedersen.
  
  